Eiendomsselskapet

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Storskjerm. Vårt ønskede plasseringssted er godkjent av dommerene.

Om det ikke dukker opp uforutsette problemer, vil den være i drift på Unionskampen.

* Ny rettbane ifm ny E-18. Alt papirarbeid er nå avsluttet og søknad sendt Eidsberg kommune om midlertidig dispensasjon fra kommuneplan.

Momarken vil få økte leieutgifter da det går med dyrket jord – måles opp når ny rettbane og tilknytningsløyper er ferdig lagt.

* Energiøkonomiseringstiltak. Det er montert tetningslister alle dører spillehall. Gasskomfyrer vurderes på kjøkken, Karjolen og det vurderes å splitte anlegg – flere målere.

Orienteringen ble tatt til etterretning.

Godkjenning av Årsregnskap 2010.

Årsregnskap med noter og beretning var forhåndsutsendt. Resultatet for 2010 er et underskudd på kr 275.187.- og skyldes i hovedsak økte strømpriser som var 336.000.- høyere i regnskapsåret enn året før. Daglig leder henviste til fullstendighetserklæring han hadde skrevet til revisor.

Følgende enstemmige vedtak ble fattet:

Styret godkjenner foreliggende årsregnskap for 2010.

Budsjett.

Budsjettet var til førstegangsbehandling på styremøte nr 9-10. Styreleder redegjorde for administrasjonens saksnotat, herunder uavklarte poster: bidrag avskr/finans storskjerm. Når det gjelder boksleie, hadde administrasjonen tidligere hatt møte med trenerene om saken og Odd Arne Sagholen fikk i forkant av styremøtet redegjøre for trenerenes syn.

Følgende enstemmige vedtak ble fattet:

Boksleien økes til kr 300.- fra ¼.

Endelig budsjettforslag forelegges styret for godkjenning når det er klart.

Ny trenergarderobe.

Styreleder redegjorde for administrasjonens saksnotat og forslag til vedtak.

Følgende enstemmige vedtak ble fattet:

Styret bevilger kr 70.000.- + mva til ny herre trenergarderobe.

Aksjeoverdragelse.

Aksje nr 285 ble enstemmig godkjent overdratt fra Gunnar Westbyes dødsbo til Trine Westbye.

Eventuelt.

Ingen saker ble tatt opp.